**Zadaci za vježbu – Međudjelovanje (1.dio)**

1. Kolika je masa tereta koji djeluje na ovjes silom od 350 N?

(R: 35 kg)

1. Kojom silom teret mase 59 kg djeluje na podlogu?

(R: 590 N)

1. Kolika je masa tijela težine 600 N?

(R: 60 kg)

1. Kolika je težina tijela mase 45 kg?

(R: 450 N)

1. Izračunaj masu tijelu težine 180 N!

(R: 18 kg)

1. Kolika je tvoja masa, a kolika težina?
2. Na tijelo djeluju na istom pravcu i istom smjeru sile od 30 N i 20 N, a u suprotnom smjeru djeluje sila od 40N. Nađite njihovu rezultantu grafički i računski!

(R: 10 N)

1. Dvije sile djeluju na istom pravcu u istom smjeru. Njihova rezultanta iznosi 810 N, a manja sila 210 N. Koliki je iznos veće sile?

(R: 600 N)

1. Dva dječaka vuku konop jedan silom 50 N, a drugi silom 20 N u suprotnom smjeru. Koji će pobijediti i kojom silom?
2. Tijelo djeluje na podlogu svojom težinom od 50 N, a dječak ga dinamometrom podiže u vis silom od 15 N. Kojom silom djeluje tijelo na podlogu? Prikaži rezultat računski i grafički!
3. Kolika je vučna sila konja koji na utrkama vuče jednosjed težine 5000 N, ako je faktor trenja zemlja-kotač 5%?

(R: 250 N)

1. Radnici jednoliko vuku sanduk težine 60 N po horizontalnoj podlozi. Kojom najmanjom vučnom silom moraju djelovati na sanduk ako je faktor trenja sanduk-tlo 4%?

(R: 2,4 N)

1. Na stolu leži tijelo mase 0.5 kg. Kojom najmanjom vučnom silom moramo djelovati na tijelo da ga pokrenemo, ako je faktor trenja tijelo-stol 0.2?

(R: 1 N)